cyanic-selkie/wikianc huggingface dataset:
యూనియన్ పబ్లిక్ సర్వీస్ కమిషన్
యూనియన్ పబ్లిక్ సర్వీస్ కమిషన్ దేశంలో కేంద్ర స్థాయిలో పబ్లిక్ సర్వీసుల‌ నియామక సంస్థగా ప‌ని చేస్తుంది. ఇది స్వతంత్ర రాజ్యాంగ బద్ధ సంస్థ.
గూగుల్ అనువాదం
గూగుల్ ట్రాన్స్లేట్ కంప్యూటర్ అధారిత అనువాద వ్యవస్థ. దీనికి హిందీతో పాటు భారతీయ భాషల తోడ్పాటు (ఆల్పా) జూన్ 21, 2011 న  లభ్యమైంది దీనివలన ఇంగ్లీషు లేక ఇతర భాషల  విషయాన్ని తెలుగులో చదువుకోవచ్చు అలాగే తెలుగులో విషయాన్ని ఇతర భాషలలో చదువుకోవచ్చు.
ఉదాహరణ
WE, THE PEOPLE OF INDIA, having solemnly resolved to constitute India into a SOVEREIGN SOCIALIST SECULAR DEMOCRATIC REPUBLIC and to secure to all its citizens JUSTICE, social, economic and political; LIBERTY of thought, expression, belief, faith and worship; EQUALITY of status and of opportunity; and to promote among them all FRATERNITY assuring the dignity of the individual and the unity and integrity of the Nation; IN OUR CONSTITUENT ASSEMBLY this 26th day of November 1949, do HEREBY ADOPT, ENACT AND GIVE TO OURSELVES THIS CONSTITUTION. ;తెలుగు అనువాదం భారతదేశం, SOVEREIGN SOCIALIST SECULAR DEMOCRATIC REPUBLIC గా, దాని పౌరులందరికీ భద్రత కల్పించాలని గంభీరంగా సంకల్పించిన భారత ప్రజలు. న్యాయం, సామాజిక, ఆర్థిక, రాజకీయ; ఆలోచన, వ్యక్తీకరణ, నమ్మకం, విశ్వాసం, ఆరాధన యొక్క స్వేచ్ఛ; స్థితి, అవకాశం యొక్క అర్హత;, వారందరిలో ప్రోత్సహించడానికి వ్యక్తి యొక్క గౌరవం, దేశం యొక్క ఐక్యత, సమగ్రతకు భరోసా ఇచ్చే ఫ్రేటర్నిటీ; 1949 నవంబర్ 26 వ తేదీన మా పోటీలో, ఈ పోటీని స్వయంగా స్వీకరించడానికి, ప్రారంభించండి, ఇవ్వండి.
వనరులు
వర్గం: కంప్యూటర్ సహాయ అనువాదం
వై.యస్.అవినాష్‌రెడ్డి
వై.యస్.అవినాష్‌రెడ్డి ఆంధ్రప్రదేశ్‌కి చెందిన ఒక రాజకీయ నాయకుడు. ఇతను కడప లోక్‌సభ నియోజకవర్గం నుంచి 16వ లోక్‌సభ సభ్యునిగా ఎన్నుకైనాడు. ఇతను యువజన శ్రామిక రైతు కాంగ్రెస్ పార్టీ అభ్యర్థిగా 2014 భారత సాధారణ ఎన్నికలలో గెలుపొందాడు.
మూలాలు
వర్గం:16వ లోక్‌సభ సభ్యులు వర్గం:జీవిస్తున్న ప్రజలు వర్గం:వై.యస్.ఆర్. కాంగ్రెస్ పార్టీ రాజకీయ నాయకులు వర్గం:ఆంధ్రప్రదేశ్ నుండి ఎన్నికైన లోక్‌సభ సభ్యులు
తుమ్మనపల్లి
తుమ్మనపల్లి తెలంగాణ రాష్ట్రం, కరీంనగర్ జిల్లా, హుజూరాబాద్ మండలంలోని గ్రామం.
ఇది మండల కేంద్రమైన హుజూరాబాద్ నుండి 4 కి. మీ. దూరం లోను, సమీప పట్టణమైన కరీంనగర్ నుండి 36 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత కరీంనగర్ జిల్లాలో, ఇదే మండలంలో ఉండేది. 2011 భారత జనగణన గణాంకాల ప్రకారం ఈ గ్రామం 746 ఇళ్లతో, 2772 జనాభాతో 858 హెక్టార్లలో విస్తరించి ఉంది. గ్రామంలో మగవారి సంఖ్య 1419, ఆడవారి సంఖ్య 1353. షెడ్యూల్డ్ కులాల సంఖ్య 692 కాగా షెడ్యూల్డ్ తెగల సంఖ్య 58. గ్రామం యొక్క జనగణన లొకేషన్ కోడ్ 572649 .పిన్ కోడ్: 505468.
గ్రామ చరిత్ర
తుమ్మన పల్లి ఓ ఉద్యమాల పల్లే.. ఈ ఊరికి ఘనమైన రాజకీయ చరిత్ర ఉంది. అంతేకాదు స్పూర్తివంతమైన విప్లవ చరిత్ర కూడా ఉంది. భూస్వాములను పెత్తందార్లను, గడీల దొరలను గడగడలాడించిన తుమ్మన పల్లి నేల.తమ్మనపల్లి త్యాగల చరిత్రవిని పులకించిన ఓ కవి.. నా ఊరు తుమ్మనపల్లి, ఇది నాకు కన్నతల్లి అంటూ పాట పాడి తన అభిమానాన్ని చాటుకున్నడంటేనే ఆ ఊరుకున్నప్రాధ్యాన్యత అర్థం చేసుకోవచ్చు. ఇక ఈ ఊరి నుంచి విప్లవ ఉద్యమంలో, వేగుచుక్కల్లో వెలిగిన గోపగొని ఐలయ్య, గోపగొని కుమారస్వామి ఇద్దరు సోదరులు... నక్సల్బరీ ఉద్యంమంలో అనేక సంవత్సరాలు పేద ప్రజల పక్షాన పోరాడారు. గడిల దొరలుగా చలమణి అయిన వొడితెల రాజేశ్వర్ రావు, వొడితేల లక్ష్మికాంతరావుల ఆగడాలు గ్రామాల్లొ శృతిమించి కనిపించిన యవతుల శీలాన్ని దొచుకున్న రాక్షసులుగా వాళ్ళు జిల్లా వ్యాప్తంగా తెలిసింది. ఊళ్ళో పేదవాళ్ళ భూములను పన్నుల పేరిట కట్టలేదని ఆక్రమించుకున్నారు.అలాంటి సమయంలో కాకతీయ యూనివర్సిటీలో లా చదువుతున్న ఐలయ్య. ఆయన సోదరుడు కుమారస్వామిలు నక్సలెట్లుగా మారి పేద ప్రజలను ఆ దొరల చెర నుంచి కాపాడారు. అనుకోకుండా పోలీసులకు చిక్కి అసువుల బాసారు.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాల ఒకటి ఉన్నాయి.బాలబడి హుజూరాబాద్లోను, మాధ్యమిక పాఠశాల సింగాపూర్లోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల హుజూరాబాద్లోను, ఇంజనీరింగ్ కళాశాల సింగాపూర్లోనూ ఉన్నాయి. సమీప మేనేజిమెంటు కళాశాల హుజూరాబాద్లోను, వైద్య కళాశాల, పాలీటెక్నిక్‌లు వరంగల్లోనూ ఉన్నాయి.సమీప వృత్తి విద్యా శిక్షణ పాఠశాల హుజూరాబాద్లోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు వరంగల్లోనూ ఉన్నాయి.
ప్రభుత్వ వైద్య సౌకర్యం
సమీప సామాజిక ఆరోగ్య కేంద్రం గ్రామం నుండి 5 కి.మీ. లోపు దూరంలో ఉంది. పశు వైద్యశాల గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో2 ప్రైవేటు వైద్య సౌకర్యాలున్నాయి. ఎమ్బీబీయెస్ కాకుండా ఇతర డిగ్రీ చదివిన డాక్టర్లు ఇద్దరు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. కుళాయిల ద్వారా శుద్ధి చేయని నీరు కూడా సరఫరా అవుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. కాలువ/వాగు/నది ద్వారా, చెరువు ద్వారా కూడా గ్రామానికి తాగునీరు లభిస్తుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
తుమ్మనపల్లిలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 కి.మీ. లోపు దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 కి.మీ. లోపు దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 కి.మీ. లోపు దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 12 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
నీటిపారుదల సౌకర్యాలు
తుమ్మనపల్లిలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
తుమ్మనపల్లిలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, ప్రత్తి, మొక్కజొన్న
అమీ తుమీ
అమీ తుమీ 2017లో విడుదలైన తెలుగు చలనచిత్రం. ఎ గ్రీన్ టీ ప్రొడక్షన్స్ పతాకంపై కె సి నరసింహా రావు నిర్మించగా ఇంద్రగంటి మోహన కృష్ణ ఈ చిత్రానికి దర్శకత్వం వహించాడు. అడివి శేష్, ఈషా రెబ్బ‌, వెన్నెల కిశోర్, అవసరాల శ్రీనివాస్, తనికెళ్ళ భరణి, అదితి మ్యాకల్ ప్రధాన పాత్రలలో నటించారు. మణి శర్మ సంగీతాన్ని సమకూర్చగా, పి.జి. వింద ఛాయాగ్రాహకుడిగా పనిచేశాడు.
ఈ చిత్రం 2017 జూన్ 9న విడుదలయ్యి ప్రశంసలను అందుకుంది, ముఖ్యంగా వెన్నెల కిశోర్నటనకి మంచి పేరు లభించింది. 1971 లో విడుదలైన ఆనంద నిలయం సినిమా ఆదారంగా ఈ చిత్రాన్ని తెరకెక్కించారు.
మూలాలు
వర్గం:2017 తెలుగు సినిమాలు
మహరాజ్‌గంజ్ లోక్‌సభ నియోజకవర్గం
మహరాజ్‌గంజ్ లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, బీహార్‌లోని 40 పార్లమెంటరీ నియోజకవర్గాలలో ఒకటి.
మూలాలు
వర్గం:బీహార్ లోక్‌సభ నియోజకవర్గాలు
ఇండియన్ పోలీస్ మెడల్
చరిత్ర
భారతదేశంలోని పోలీసు దళాల సభ్యులకు మరింత గుర్తింపు అవసరమని నిర్ణయించారు. తగినంత గుర్తించదగిన అనేక సేవ, ధైర్య చర్యలు ఉన్నప్పటికీ, కింగ్స్ పోలీస్ మెడల్ యొక్క అవసరాలను తీర్చలేదు. 1932 ఫిబ్రవరి 23 న, భారతీయ పోలీసు పతకాన్ని ప్రవేశపెట్టడానికి రాయల్ వారెంట్ జారీ చేసారు. ఈ పతకం ప్రశంసనీయమైన సేవ, శౌర్య సహసాలు రెండు చర్యలనూ గుర్తించడానికి ఉద్దేశించారు. ఈ పతకం 200 వార్షిక పురస్కారాలకు పరిమితం చేసారు. అసాధారణ పరిస్థితులలో, సంవత్సరంలో అవార్డుల సంఖ్యను 250 కి పెంచడానికి 1942 లో విడుదల చేసిన రాయల్ వారెంటు భారతదేశ వైస్రాయ్ ని అనుమతించింది. భారతదేశం రిపబ్లిక్ అయిన తర్వాత ఈ పతకాన్ని ఇవ్వడం నిలిపివేసారు. 1951 మార్చి 15 న భారత ప్రభుత్వం నిలిపివేసింది. దాని స్థానంలో రాష్ట్రఓతి పోలీసు పతకాన్ని ప్రవేశపెట్టారు
స్వరూపం
ఇండియన్ పోలీస్ మెడల్ గుండ్రంగా ఉంటుంది. దీన్ని కాంస్యంతో తయారు చేస్తారు. బొమ్మ వైపు రాజు యొక్క బొమ్మ ఉంటుంది. వెనుకవైపు అంచు చుట్టూ ఒక పుష్పగుచ్ఛం ఉంటుంది. దీనికంటే ఎత్తుగా కిరీటం ఉంటుంది. మధ్యలో పతకాన్ని ప్రదాన చేసిన పరిస్థితులను బట్టి ఫర్ గాలంట్రీ అని గానీ ఫర్ మెరిటోరియస్ సర్వీస్ అని గానీ ఉంటుంది. పతకపు తొలి కూర్పులో ఫర్ డిస్టింగ్విష్డ్ కాండక్ట్ అని ఉండేది.
పతకాన్ని వేలడదీసే రిబ్బను, సర్వీస్ రిబ్బన్లు 1+3/8 in వెడల్పుతో ఉండేవి. ఇది ముదురు నీలం రంగులో, వెండి అంచుతో ఉండేది. మధ్యలో క్రిమ్సన్ రంగు పట్టీ ఉండేది. శౌర్య పురస్కారాల కోసం, నీలిరంగు విభాగాల్లో సన్నని వెండి గీతలుండేవి.
మూలాలు
వర్గం:బ్రిటిషు భారతదేశంలో పురస్కారాలు
జ్ఞాని జైల్ సింగ్
జ్ఞాని జైల్ సింగ్ ( పంజాబ్ రాష్ట్రంలోని ఫరీద్ కోట్ జిల్లాలో "సంధవాన్" అనే గ్రామంలో 1916 మే 5 న జన్మించాడు. జైల్ సింగ్ తండ్రి సర్దార్ కిషన్ సింగ్ మంచి దేశభక్తుడు. జైల్ సింగ్ సిక్కుమతానికి సంబంధించి చేసిన కృషి వలన "జ్ఞాని" అని గౌరవించబడ్డాడు. 1956 లో రాజ్యసభ సభ్యుడయ్యాడు. 1962లో ఫరీద్‌కోట్ నియోజకవర్గం నుండి ఎమ్మెల్యేగా ఎన్నికై పంజాబ్ ప్రభుత్వంలో పని చేసాడు. 1962 మార్చిలో పంజాబ్ లెజిస్లేచర్ పార్టీ నాయకుడిగా ఏకగ్రీవంగా ఎన్నుకోబడి, పంజాబ్ ముఖ్యమంత్రిగా ఐదు సంవత్సరాల పరిపాలన సాగించాడు. 1980 జనవరి లో జరిగిన ఎన్నికలలో హోషియాపూర్ నియోజకవర్గం నుండి లోక్ సభకు గెలిచి హోమ్ శాఖామంత్రిగా పదవీ బాధ్యతలు స్వీకరించాడు. 15.07.1982 న రాష్ట్రపతిగా ఎన్నుకోబడ్డాడు. అదేనెల 25 వ తేదీన పదవీ బాధ్యతలు స్వీకరించాడు.
ఇవి కూడా చూడండి
వర్గం:భారత రాష్ట్రపతులు వర్గం:1916 జననాలు వర్గం:పంజాబ్ ముఖ్యమంత్రులు వర్గం:1994 మరణాలు
మద్దిపట్లపల్లె
మద్దిపట్లపల్లె , చిత్తూరు జిల్లా, ఐరాల మండలానికి చెందిన రెవెన్యూయేతర గ్రామం.
మంచినీటి వసతి
ఉన్నది.
విద్యుద్దీపాలు
ఇక్కడ విద్యుత్ సౌకర్యము, విద్యుద్దీపాల సౌకర్యమున్నది.
తపాలా సౌకర్యం
ఉన్నది.
ప్రధాన పంటలు
చెరకు, వరి, మామిడి, వేరు శనగ కూరగాయలు ఇక్కడి ప్రధాన పంటలు.
ప్రధాన వృత్తులు
ఇక్కడి ప్రధాన వృత్తులు, వ్యవసాయము, వ్వవసాయాదార పనులు.
సమీప గ్రామాలు
45 కొత్తపల్లె 3 కి.మీ. చిగరపల్లె, 3 కి.మీ. పుల్లూరు 3 కి.మీ బైటపల్లె 4 కి.మీ. సమీపములో ఉన్నాయి.
రవాణ సౌకర్యం
ఈ గ్రామానికి ఇతర గ్రామాలతో రోడ్డురవాణా వ్వవస్థ కలిగి వుండి ఆర్టీసి బస్సులు తిరుగుతున్నవి. ఈ గ్రామానికి పూతలపట్టు రైల్వే స్టేషను దగ్గరలో ఉంది.
మైఖేల్ ఎస్. బ్రౌన్
మైఖేల్ స్టువర్ట్ బ్రౌన్ (జననం  1941 ఏప్రిల్ 13) ఒక ప్రముఖ అమెరికన్ జన్యు శాస్త్రవేత్త, నోబెల్ గ్రహీత.ఈయన జోసఫ్ ఎల్. గోల్డ్ స్టెయిన్ అను మరియొక శాస్త్రవేత్తతో కలిసి క్రొవ్వు జీవక్రియను వివరించుట వలన జీవశాస్త్రంలో 1985 నోబెల్ బహుమతిని పొందారు.
ప్రారంభ, విద్య జీవితం
బ్రౌన్, బ్రూక్లిన్, న్యూయార్క్ లో జన్మించారు, ఈయన తల్లి ఎవిలిన్, ఒక గృహిని, తండ్రి హార్వే బ్రౌన్, ఒక వస్త్ర వ్యాపారి. బ్రౌన్ కెల్టెంహాం ఉన్నత పాఠశాలలో (వింకోట్, పిఎ) పట్టానూ, యూనివర్సిటీ ఆఫ్ పెంసిల్వెనియా నుండి పట్టాను 1962 లో, 1966 లో అదే యూనివర్సిటీ నుండి ఎం.డి పట్టాను వైద్య రంగంలో పొందారు.
వృత్తి, పరిశోధన
బ్రౌన్, ఆయన సహచరుడైన జోసఫ్ ఎల్. గోల్డ్ స్టెయిన్ డలాస్ లోని యూనివర్సిటీ అఫ్ టెక్సాస్ హెల్త్ సైన్ సెంటర్ (ఇప్పుడు యూటీ సౌత్ వెస్ట్రెన్ మెడికల్ సెంటర్) కి వచ్చి క్రొవ్వుల జీవక్రియ పై పరిశోధన చేసి మానవ కణాల్లో, రక్తప్రవాహంలో నుండి క్రొవ్వు సారాలను తీసే  లో-డెంసిటీ లిపోప్రొటీన్ గ్రాహకాలు ఉన్నట్లు కనిపెట్టారు. ఈ గ్రాహకాల తగ్గుదలతో ఫ్యామీలియల్ హైపర్ కొలెస్ట్రోలీమియా వస్తుందని, దీని వలన క్రొవ్వు సంబంధిత వ్యాధులు కలుగుతాయనీ తెలిపి, ఈ రోగకారక మూలాలను, ప్రాథమిక కణ కారకమైన రిసెప్టార్-మీడియేటెడ్ యెండోసైటాసిస్ ను వివరించారు.
వీరు కనుగొనిన అంశాలతో స్టాటిన్ డ్రగ్స్ అభివృధికి తోడ్పడాయి.ఇవి 16 మిలియన్ల అమెరికంస్ క్రొవ్వును నియంత్రించే మందుగా వాడుకలో ఉన్నాయి., అమెరికా లోను ప్రపంచ వ్యాప్తంగా అనేకుల జీవన ప్రమాణాలను పెంచేందుకు కూడా దోహదం చేశాయి. ఈ మందును తీసుకోవటం బట్టి గుండెపోటు నియంత్రణ కూడా సాధ్యమౌతుంది. వీరి విజయాలతో, వీరి సహచర బృందంతో కూడా కలిసి ప్రోటీన్లుగా క్రొవ్వు మారే విధానాన్ని కాంసర్ వ్యాధిలోనిది వివరించారు. 1984లో లూయిసా గ్రోస్ హోర్విజ్ ప్రైజ్ ను  సమ్మేళనంలో సహచరుడు జోసఫ్ ఎల్.గోల్డ్ స్టెయిన్.
అవార్డులు , గౌరవాలు
బ్రౌన్ గారు అనేకమైన అవార్డులను, గౌరవాలను పొందారు అవి:
References
వర్గం:1941 జననాలు వర్గం:జీవిస్తున్న ప్రజలు వర్గం:వైద్యశాస్త్రంలో నోబెల్ బహుమతి గ్రహీతలు
విందా కరందీకర్
విందా కరందీకర్‌ ప్రముఖ మరాఠీ సాహిత్యకారుడు, కవి, మేధావి, విమర్శకుడు, బాలసాహిత్య రచయిత. 2003వ సంవత్సరంలో ఇతనికి జ్ఞానపీఠ పురస్కారం లభించింది. ఇతని అసలు పేరు గోవింద వినాయక్ కరందీకర్. ఇతడు గద్యరచనల్లోనూ, సామాన్య జీవిత కార్యకలాపాల్లోనూ అసలు పేరును, కవిత్వ రచనలలో విందా కరందీకర్ అనే పేరును వాడేవాడు.
జననం, బాల్యం
ఇతడు 1918, ఆగష్టు 23వ తేదీన మహారాష్ట్రలోని కొంకణ్ ప్రాంత్రపు సింధుదుర్గ్ జిల్లాలోని ధాల్‌వల్ అనే కుగ్రామంలో జన్మించాడు. ఇతని తండ్రి నిరుపేద రైతు. అయితే అతడు విద్యాధికుడు. వీర సావర్కర్ ప్రభావంతో సంస్కర్తగా మారి తన ఊళ్ళో సాంఘిక దురాచారాలను తొలగించడానికి నిరంతరం కృషి చేసేవాడు.
విద్య, ఉద్యోగం
విందాకు చదువు పట్ల అభిరుచి ఉండడం తండ్రి గమనించి ఇతడిని కార్లే అనే పల్లెటూరిలో ఉన్న దూరపు బంధువు వద్దకు పంపించాడు. అక్కడి నుండి విఠోబా అనే ఆయన కొల్హాపూర్‌కు తీసుకు వెళ్లి అక్కడ సాఠే అనే మాస్టరు ఇంటిలో ఇతనికి ఆశ్రయం కల్పించి వారాలు ఏర్పాటు చేశాడు. విందా సాఠే పనిచేసే పాఠశాలలో 1932లో చేరాడు. అక్కడ ఇతనికి సంస్కృత ఉపాధ్యాయుడు నగేశ్, సహధ్యాయి దేవధర్‌లు కవిత్వం పట్ల ఆసక్తిని కలిగించారు. ఇతని మొదటి కవితను అచ్చువేసిన ఘనత ఈ పాఠశాల పత్రికకే దక్కింది. తరువాత ఇతడు కొల్హాపూర్‌లోని రాజారామ్‌ కాలేజీలో చదివాడు. అక్కడ ఇతడిని ఫారసీ మాష్టారు మాధవ జులియన్, మురళీధర్ అనే మిత్రుడు ప్రభావితం చేశారు. మరాఠీ భాషపట్ల సంపూర్ణమైన ప్రేమ ఉన్నా ఇతడు ఇంగ్లీషు బాగా అధ్యయనం చేశాడు. కుటుంబ బాధ్యత కారణంగా ఏదైనా మంచి ఉద్యోగం సంపాదించుకోవాలనే ఉద్దేశంతో ఇంగ్లీషులో డిగ్రీ సంపాదించాలని అనుకున్నాడు. 1939లో ఇతడు బి.ఎ. పరీక్ష వ్రాశాడు. పరీక్షా ఫలితాలు రాక ముందే ఇతడు నిజాం దుష్టపరిపాలను వ్యతిరేకంగా జరిగిన హైదరాబాదు ఉద్యమంలో పాల్గొని అరెస్టు అయ్యి పదకొండు నెలల కఠిన జైలుశిక్ష అనుభవించాడు. దానితో ఇతనికి రావలసిన ట్యూటరు ఉద్యోగం మరొక వ్యక్తికి లభించింది. తరువాత ఇతడు ఎం.ఎ. పరీక్షకు చదువుతూ ఉండగా సైకిలు ప్రమాదంలో చెయ్యి విరిగి మిరజ్ ఆసుపత్రిలో పెద్ద ఆపరేషన్ జరిగింది. కొంతకాలం తర్వాత ఇతడు తాజ్‌గావ్‌లో ఉద్యోగంలో చేరాడు. అక్కడ ఇతనికి గోరే మాస్టర్‌తో పరిచయం కలిగింది. అతని సూచనవల్ల వినోబా భావే, మహాత్మా గాంధీల సాహిత్యం చదివాడు. రాహుల్ సాంకృత్యాయన్ వ్రాసిన "వోల్గా నుండి గంగా వరకు", రష్యన్ విప్లవ రచయిత ప్రిన్స్ క్రొపాట్కిన్ వ్రాసిన "భోజన సమస్య" అనే గ్రంథాలను గోరే మాస్టర్ ప్రోద్బలంతో చదివాడు. అతని ప్రేరణతో విందా కరందీకర్ స్వయంగా చరఖా తిప్పి వడికిన నూలుతో తయారైన బట్టలే ధరించేవాడు. ఇతడు 1946లో ఎం.ఎ.పరీక్ష ఉత్తీర్డుడయ్యాడు. తర్వాత కర్ణాటకలోని బాగల్‌కోట్‌లో ఉన్న బసవేశ్వర కాలేజీలో ఇంగ్లీషు ఉపన్యాసకుడిగా ఉద్యోగం వచ్చింది. అక్కడ శ్రీనివాస అయ్యంగార్ ప్రేరణతో సోషియల్ వెల్ఫేర్ అనే ఆంగ్ల పత్రికకు ఎన్నో వ్యాసాలు, కవితలు వ్రాశాడు. ఇతడు మహారాష్ట్రలోని మంచి పేరున్న అనేక కాలేజీలలో ఇంగ్లీషు బోధించాడు. ఇతడు చికాగో, రష్యాలలో పర్యటించాడు.
కుటుంబం
ఇతడు తన అమ్మ తరఫు దూరపు బంధువు "యేసూ గోఖలే"ను ప్రేమించి రిజిస్టరు వివాహం చేసుకున్నాడు. ఒక దళితురాలిని వివాహం చేసుకున్నందుకు ఇతడు సంఘ బహిష్కరణకు గురి అయ్యాడు. అయితే ఇలాంటి విషయాలను ఇతడు ఎన్నడూ లెక్కచేయలేదు. కొంత కాలానికే ఇతని భార్య చనిపోయింది. దానితో ఇతని మనసు విరిగి శాంతి కోసం రాత్రింబవళ్ళు సంగీతంలో మునిగిపోయాడు. 1947లో ఇతడు సుమ అనే వితంతువును వివాహం చేసుకున్నాడు. సుమ తండ్రి మంచి కవి. కవి పుత్రి, కవి పత్ని అయిన సుమకు సహజంగానే కవిత్వం యొక్క ప్రాధాన్యత తెలిసివచ్చింది. విందా వద్ద దాదాపు 100 మంచి కవితలు ఉండడం చూసి ఆమె తాను పొదుపు చేసి కూడబెట్టిన 500 రూపాయలతో 1949లో విందా మొట్టమొదటి కవితల పుస్తకం "స్వేదగంగ"ను ప్రచురించింది. దీని ద్వారా కరందీకర్ ప్రతిభ లోకానికి బహిర్గతమయ్యింది. వీరికి పుట్టిన పిల్లలు కూడా ఒకరిని మించి ఒకరు మేధావులుగా ఎదిగారు.
సాహిత్యం
ఇతడు పాఠశాలలో చదువుకునే రోజుల నుండే రచనలు చేయడం మొదలుపెట్టాడు. అతడి మొదటి రచన పాఠశాల మేగజైన్‌లో ప్రచురితమైంది. ఇతడిని ప్రభావితం చేసిన అనేక విషయాలలో సావర్కర్, ఆర్య సమాజం, రాష్ట్రీయ స్వయం సేవక్ సంఘ్, వినోబా భావే, మహాత్మా గాంధీ, తుకారాం, జ్ఞానేశ్వర్, బెర్ట్రాండ్ రస్సెల్, అరిస్టాటిల్, రాబర్ట్ బ్రౌనింగ్, హాప్‌కిన్స్, టి.ఎస్‌. ఎలియట్‌, ఆల్బర్ట్ ఐన్‌స్టీన్, సిగ్మండ్ ఫ్రాయిడ్, కార్ల్ మార్క్స్ మొదలుకొని అతని జీవితంలో పరిచితులైన నగేశ్, దేవధర్, మాధవ జులియన్, మురళీధర్, గోరే మాస్టర్, పండిత్ ముక్తిరాం, సాధుదాస్, శ్రీనివాస అయ్యంగార్, ఎ.కె.రామానుజం వంటి వారు ఉన్నారు. వీరి నుండి ఇతడు ఎంతో నేర్చుకున్నాడు. ఇది ఇతని సాహిత్య సృజనకు దోహదపడింది. ఇతడు స్వయంగా అరిస్టాటిల్ రచించిన సాహిత్య శాస్త్రాన్ని, షేక్స్‌పియర్ నాటకం 'కింగ్ లియర్‌'ని, గోథె వ్రాసిన 'ఫాఉస్ట్'లను మరాఠీ భాషలోనికి అనువదించాడు. ఇతడు స్వయంగా తన కవితలను ఇంగ్లీషులోనికి అనువదించుకున్నాడు. ఇంగ్లీషులో ఇతని కవితా సంపుటులు మూడు వెలువడ్డాయి. ఇతని కవితలలో యంత్రావతార్, త్రివేణి (దీర్ఘకవిత, తీ జనతా అమర్ ఆహే, అతతాయి అభంగ్ ముఖ్యమైనవి. ఇతని రచనలు మొత్తం 5 కవితా సంపుటాలు, 3 సంపాదిత రచనలు, 12 బాలసాహిత్య రచనలు, 2 వ్యాససంపుటాలు, ఒక విమర్శ గ్రంథంగా వెలువడ్డాయి.
మూలాలు
వర్గం:1918 జననాలు వర్గం:మరాఠీ వ్యక్తులు వర్గం:మరాఠీ కవులు వర్గం:మరాఠీ రచయితలు వర్గం:జ్ఞానపీఠ అవార్డు గ్రహీతలు
షాన్ (గాయకుడు)
శంతను ముఖర్జీ (జననం 1972 సెప్టెంబరు 30) భారతీయ నేపథ్య గాయకుడు, స్వరకర్త, నటుడు, టెలివిజన్ హోస్ట్. ఆయన షాన్‌గా సుప్రసిద్ధుడు. ఆయన వివిధ భారతీయ భాషలలో సినిమాలు, ఆల్బమ్‌ల కోసం అనేక పాటలను రికార్డ్ చేశాడు. ఆయన స రే గ మ ప, సరేగమపల్ చాంప్స్, స్టార్ వాయిస్ ఆఫ్ ఇండియా, స్టార్ వాయిస్ ఆఫ్ ఇండియా 2 షోలకు హోస్ట్ గా వ్యవహరించాడు. అలాగే సరేగమపల్ చాంప్స్ 2014–2015, ది వాయిస్ ఇండియా కిడ్స్ 2016-2017 షోలకు ఆయన న్యాయనిర్ణేతగా కూడా ఉన్నాడు.
గానంతో పాటు షాన్ డామన్: ఎ విక్టిమ్ ఆఫ్ మ్యారిటల్ వయోలెన్స్ (2001) చిత్రంలో నటించాడు. అలాగే 2003లో జమీన్, హంగామా హిందీ సినిమాలలోనూ కనిపించాడు.
అక్కినేని నాగార్జున హీరోగా 2002లో వచ్చిన మన్మథుడు చిత్రంలోని చెలియ చెలియా.., అల్లు అర్జున్ హీరోగా 2004లో వచ్చిన ఆర్య చిత్రంలోని యూ రాక్ మై వరల్డ్.. పాటలతో షాన్ తెలుగు ప్రేక్షకులనూ ఉర్రూతలు ఊగించాడు.
వ్యక్తిగత జీవితం
1972 సెప్టెంబరు 30న మహారాష్ట్రలోని ముంబైలో బెంగాలీ కుటుంబంలో శంతను ముఖర్జీ జన్మించాడు. అతని తండ్రి దివంగత మానస్ ముఖర్జీ సంగీత దర్శకుడు, సోదరి సాగరిక కూడా గాయని. అతని తాత జహర్ ముఖర్జీ ప్రసిద్ధ గీత రచయిత.
సంగీతం
ప్రారంభంలో ప్రకటనల కోసం జింగిల్స్ పాడటం షాన్ ప్రారంభించాడు. జింగిల్స్‌తో పాటు, రీమిక్స్‌లు, కవర్ వెర్షన్‌లను కూడా చేసాడు. మాగ్నాసౌండ్ రికార్డింగ్ కంపెనీతో సైన్ అప్ చేసిన షాన్, అతని సోదరి కలసి హిట్ ఆల్బమ్ నౌజవాన్‌తో పాటు Q-ఫంక్‌తో సహా కొన్ని విజయవంతమైన ఆల్బమ్‌లను రికార్డ్ చేశారు. ఆ తర్వాత షాన్ లవ్-ఓలజీని ప్రారంభించాడు. 2000లో తన ఆల్బమ్ తన్హా దిల్ నుండి తన్హా దిల్ తన్హా సఫర్ అనే సూపర్‌హిట్ పాటను అందించాడు.
2002లో తన ఆల్బమ్ తన్హా దిల్ కు గాను ఉత్తమ సోలో ఆల్బమ్‌గా ఫేవరేట్ ఆర్టిస్ట్ ఇండియా ఎం.టీవీ ఆసియా అవార్డును గెలుచుకున్నాడు. 2003లో ఆల్బమ్ అక్సర్‌ను షాన్ ప్రారంభించాడు. విజయవంతమైన ఇందులో బ్లూ, మెలానీ సి, సమీరా సెయిడ్ వంటి అంతర్జాతీయ తారలు కూడా ఉన్నారు. తన్హా దిల్, అక్సర్ రెండు ఆల్బమ్‌లకు, రామ్ సంపత్ కంపోజ్ చేసిన టైటిల్ ట్రాక్ తన్హా దిల్ మినహా అన్ని పాటలను షాన్ పాడి, కంపోజ్ చేసాడు. అంతేకాకుండా సాహిత్యం రాసాడు.
2004లో తోమర్ ఆకాష్ అనే బెంగాలీ ఆల్బమ్‌ను తన సోదరితో కలిసి షాన్ విడుదల చేశాడు. ఇందులో తన తండ్రి విడుదల చేయని పాటలను కూడా కలిపాడు. 2006లో ఎం.ఎల్.టి.ఆర్ తో టేక్ మి టు యువర్ హార్ట్ అనే పాటను ఆయన విడుదల చేశాడు. ఈ పాట అతని ఆల్బమ్ తిష్నాగిలో కనిపిస్తుంది, దీనిని రంజిత్ బారోట్ నిర్మించగా ఆశిష్ మంచాండా ఇంజనీరింగ్ చేసాడు.
ప్లేబ్యాక్ సింగింగ్‌
1999లో ప్యార్ మే కభీ కభీ చిత్రంతో షాన్ ప్లేబ్యాక్ సింగర్ గా అడుగుపెట్టాడు, ఈ చిత్రంలో అతని రెండు పాటలు కూడా యువతను అమితంగా ఆకట్టుకున్నాయి. డబ్బు స్వరపరిచిన బెంగాలీ చలన చిత్రం నెట్‌వర్క్ కోసం షాన్ ప్లేబ్యాక్ రికార్డ్ చేశాడు.
టీవీ షోస్ హోస్ట్, జడ్జి
2000-2006 సంవత్సరాల మధ్య జీ టీవీలో స రే గ మ ప అనే టెలివిజన్ షోకు షాన్ హోస్ట్ గా చేశాడు. అనేక టాలెంట్ షోలకు న్యాయనిర్ణేతగా షాన్ వ్యవహరిస్తున్నాడు. స్టార్ ప్లస్ మ్యూజిక్ కా మహా ముక్కాబ్లా లో షాన్స్ స్ట్రైకర్స్ టీమ్ కు షాన్ జట్టు కెప్టెన్, న్యాయనిర్ణేత. స రే గ మ ప ఎల్ చాంప్స్ 2014–2015, ది వాయిస్ ఇండియా కిడ్స్ 2016లలో షాన్ న్యాయనిర్ణేతగా వ్యవహరించాడు. 2015, 2016లలో ది వాయిస్ మొదటి రెండు సీజన్‌లలో షాన్ విన్నింగ్ కోచ్‌గా ఉన్నాడు.
గుర్తింపు
ఫనా చిత్రం నుండి చాంద్ సిఫారిష్.., సావరియా చిత్రం నుండి జబ్ సే తేరే నైనా.. పాటలకుగానూ ఫిలింఫేర్ ఉత్తమ మేల్ ప్లేబ్యాక్ అవార్డు, జీ సినీ అవార్డ్ బెస్ట్ ప్లేబ్యాక్ సింగర్ - మేల్ పురస్కారాలు అందుకున్న షాన్ అనేక ఇతర నామినేషన్ లు కూడా జరిగాయి. 2002లో తన్హా దిల్ ఆల్బమ్ కు ఆయన ఉత్తమ సోలో ఆల్బమ్‌గా MTV ఆసియా మ్యూజిక్ అవార్డును గెలుచుకున్నాడు.
మూలాలు
వర్గం:1972 జననాలు వర్గం:నేపథ్యగాయకులు వర్గం:భారతీయ రచయితలు వర్గం:భారతీయ గాయకులు వర్గం:బాలీవుడ్ నేపథ్య గాయకులు వర్గం:బెంగాలీ గాయకులు వర్గం:భారతీయ చలన చిత్ర గాయకులు వర్గం:కన్నడ నేపథ్య గాయకులు వర్గం:కొంకణి నేపథ్య గాయకులు వర్గం:ఒడియా నేపథ్య గాయకులు వర్గం:ఫిల్మ్‌ఫేర్ అవార్డుల విజేతలు వర్గం:స్క్రీన్ అవార్డుల విజేతలు వర్గం:జీ సినీ అవార్డుల విజేతలు వర్గం:ఇంటర్నేషనల్ ఇండియన్ ఫిల్మ్ అకాడమీ అవార్డుల విజేతలు వర్గం:భారత జానపద-పాప్ గాయకులు
మోనార్క్ సీతాకోకచిలుక
మోనార్క్ సీతాకోకచిలుక ఉత్తర అమెరికా సీతాకోకచిలుక దీని రెక్కలు తేలికగా నలుపు, నారింజ, తెలుపు రంగులో కలిగి ఉంటాయి.ఇది చాలా చిన్నదిగా ఉంటుంది.ఈ సీతాకోక చిలుకలు రెక్కలు విప్పితే పది సెంటీమీటర్ల వెడల్పు ఉంటుంది.
జీవిత కాలం ఆహరం
మెనార్క సీతాకోకచిలుక జీవిత కాలం ఐదు నెలలు జీవిస్తాయి. భారతదేశం, ఆస్ట్రేలియా , కెనడా , మెక్సికో , అమెరికాల్లో కూడా ఇవి అరుదుగా కనిపిస్తాయి.ఇవి ఎక్కువగా అమెరికాలో ఉన్న మిల్క్‌వీడ్ చెట్ల ఆకులను ఆహారంగా తీసుకుంటాయి.
సంతానోత్పత్తి
సంతానోత్పత్తి అమెరికాలో జరిపి శీతాకాలంలో రక్షణ కోసం దాదాపు 3వేల కిలోమీటర్లు ప్రయాణించి మెక్సికో, కాలిఫోర్నియా ప్రాంతాలకు వలస వెళ్లతాయి.
గుడ్లు
వేసవి నెలలలో పాలుపట్టిన మొక్కల ఆకు  అడుగున గుడ్లు ఒక్కొక్కటిగా పెడతాయి. గుడ్లు లేత ఆకుపచ్చ రంగులో ఉంటాయి. గుడ్లు బరువు 0.5 కలిగి ఉంటాయి. గుడ్లు పెట్టేందుకు తిరిగి ఆడ మోనార్క్ సీతాకోక చిలుకలు ఉత్తర అమెరికా, కెనడాలకు తిరిగి వెళతాయి. ఇలా ఏటా దాదాపు వంద కోట్ల మోనార్క్ సీతాకోక చిలుకలు ప్రయాణిస్తాయని అంచనా.
ప్రత్యేకత
పక్షల మాదిరిగానే ప్రతి ఏటా శీతాకాలంలో కెనడ నుండి మెక్సికోకు వలస వెళ్ళాతాయి. వేసవికాలం మళ్లీ తిరుగు పయనం అవుతాయి. మెక్సికోలోని పర్వత ప్రాంతాల్లో ఉన్న పైన్ వృక్షాలు, ఒయామిల్ ఫిర్ చెట్లును అంటిపెట్టుకోని ఉంటాయి. ప్రతి ఏటా లక్షల సీతాకోకచిలుకలు ఆశ్రయం పొందుతున్నయి. సుమారు 19,200 నుంచి 44,800 వేల కి.మీ ప్రయణిస్తాయి.
ఇతర విషయాలు
1937 లో కెనడాకు చెందిన జువాలజిస్ట్ ఉర్క్ హర్ట్ సీతాకోకచిలుక ఎక్కడికి వెళ్ళుతున్నయి అని పరిశోధనలు నిర్వహించారు. కొన్ని వేలమంది వాలంటీర్లు సహాయంతో 38 సంవత్సరాల తరువాత అవి ఎక్కడికి వెళ్ళుతున్నయి అని కనుక్కున్నారు. మెక్సికో దేశంలో సీతాకోకచిలుక వలస వెళుతున్న ప్రాంతాన్ని మోనార్క్ బట్టర్ ఫ్లై బయోస్ఫియర్ రిజర్వు గా గుర్తించారు. ఇలాంటి ప్రాంతాలు మెక్సికోలో పది ప్రాంతాలు ఉన్నాయి.
వలసలు ఆటంకాలు
భూతాపం పెరగడం, గాలుల తీవ్రత ఎక్కువగా ఉండటం వాటి వలసకు ఆటంకం ఏర్పడిందని శాస్తవ్రేత్తలు భావిస్తున్నారు. నవంబర్ ఒకటవ తేదీకల్లా మెక్సికో, కాలిఫోర్నియా ప్రాంతాలకు ఇవి వలస వెళ్లాల్సి ఉంది. అయితే కెనడా, అమెరికాల్లోని తమ నివాస ప్రాంతాల నుంచి అవి లక్షల సంఖ్యలో బయలుదేరినప్పటికీ మధ్యదారిలోనే అవి ఆగిపోయాయి. సముద్ర తీరాల్లోని చెట్లపై ఉండిపోయాయి. వాటిలో కొన్ని ఎగరే ప్రయత్నం చేస్తూ గాలుల తీవ్రతతో నీటిలో పడి మరణిస్తున్నాయి. వేల సంఖ్యలో సీతాకోక చిలుకలు దారితప్పిపోవడం జరిగింది.
మూలాలు
వర్గం:కీటకాలు
మేము
మేము 2016లో విడుదలైన తెలుగు సినిమా. తమిళంలో 2015లో విడుదలైన ‘పసంగ-2’ ను సాయి మణికంఠ క్రియేషన్స్ బ్యానర్‌పై జూలకంటి మధుసూదన్ రెడ్డి తెలుగులో ‘మేము’ పేరుతో డబ్బింగ్ చేసి విడుదల చేశాడు. సూర్య, అమలాపాల్, బిందుమాధవి, రాందాస్, కార్తీక్ కుమార్, విధ్య ప్రదీప్ ప్రధాన పాత్రల్లో నటించిన ఈ సినిమాకు పాండిరాజ్ దర్శకత్వం వహించగా జూలై 8న విడుదల చేశారు.
కథ
నవీన్(మిశేష్), నయన (వైష్ణవి) వారు చేసే అల్లరితో ప్రతి స్కూల్‌లో టీసీ తెచ్చుకొని అమ్మానాన్నలకు ఆగ్రహానికి గురవుతూ ఉంటారు. నవీన్, నైనా హైపర్ యాక్టివ్‌గా ఉండడంతో ఏ.డి.హెచ్.డి అనే వ్యాధితో బాధ పడుతున్నారని డాక్టర్స్ చెప్పడంతో వారిని హాస్టల్‌లో చేర్పిస్తారు. హాస్టల్‌లో చేరిన ఇద్దరికీ అక్కడ వాతావరణం నచ్చకపోవడంతో అక్కడ దయ్యాలున్నాయని హాస్టల్ పిల్లల్ని భయపెట్టి అక్కడి నుండి తిరిగి ఇంటికి చేరుతారు. ఈ క్రమంలో వారిద్దరికీ రామనాదం(సూర్య), పద్మ(అమలాపాల్)ల పిల్లలతో స్నేహం ఏర్పడుతుంది. చైల్డ్ సైకియాట్రిస్ట్ అయిన రామనాదం నవీన్, నయనల సమస్య అర్ధం చేసుకున్న రామనాదం ఆ సమస్యలను పరిష్కరించగలిగారా? అందరి పిల్లలానే నవీన్, నయనలు మారారా? లేదా ? అనేదే మిగతా సినిమా కథ.
మూలాలు
వర్గం:2016 తెలుగు సినిమాలు
ఎస్. పి. బాలసుబ్రహ్మణ్యం అందుకున్న పురస్కారాలు
మూలాలు
వర్గం:పురస్కారాలు వర్గం:పద్మ పురస్కారాలు వర్గం:పద్మశ్రీ పురస్కార గ్రహీతలు
పాతపాలెం (ఐరాల)
పాతపాలెం , చిత్తూరు జిల్లా, ఐరాల మండలానికి చెందిన రెవెన్యూయేతర గ్రామం.
మంచినీటి వసతి
ఉన్నది.
విద్యుద్దీపాలు
ఇక్కడ విద్యుత్ సౌకర్యము, విద్యుద్దీపాల సౌకర్యమున్నది.
తపాలా సౌకర్యం
ఉన్నది.
ప్రధాన పంటలు
చెరకు, వరి, మామిడి, వేరు శనగ కూరగాయలు ఇక్కడి ప్రధాన పంటలు.
రవాణ సౌకర్యం
ఈ గ్రామానికి ఇతర గ్రామాలతో రోడ్డురవాణా వ్వవస్థ కలిగి వుండి ఆర్టీసి బస్సులు తిరుగుతున్నవి. ఈ గ్రామానికి 10 కి.మీ లోపు రైల్వేస్టేషను లేదు.
బొల్లినేని వెంకట రామారావు
బొల్లినేని వెంకట రామారావు ఆంధ్రప్రదేశ్‌ రాష్ట్రానికి చెందిన రాజకీయ నాయకుడు, వ్యాపారవేత్త, శాసనసభ్యుడు.
రాజకీయ జీవితం
ఇతను నెల్లూరు జిల్లా ఉదయగిరి శాసనసభ నియోజకవర్గం నుండి 2014 సార్వత్రిక ఎన్నికలలో తెలుగుదేశం పార్టీ తరపున ఫోటీ చేసి సమీప యువజన శ్రామిక రైతు కాంగ్రెస్ పార్టీ పత్యర్థి మేకపాటి చంద్రశేఖర రెడ్డి పై 3622 ఓట్ల మెజారిటీ సాధించి శాసనసభ్యునిగా గెలుపొందాడు. 2019 ఆంధ్రప్రదేశ్ శాసనసభ ఎన్నికలలో వై.ఎస్.ఆర్ కాంగ్రెస్ పార్టీ అభ్యర్థి మేకపాటి చంద్రశేఖర రెడ్డి చేతిలో ఓడిపోయాడు. 2012 ఉదయగిరి శాసనసభ నియోజక వర్గ ఉప ఎన్నికలో తెలుగుదేశం పార్టీ తరపున పోటీ చేసి వై.ఎస్.ఆర్ కాంగ్రెస్ పార్టీ అభ్యర్థి మేకపాటి చంద్రశేఖర రెడ్డి చేతిలో ఓడిపోయాడు.
వ్యక్తిగత జీవితం
నెల్లూరు జిల్లా కలిగిరి మండలంలోని పెద్దపాడు వీరి సొంత గ్రామం, ఈ గ్రామం ఉదయగిరి శాసనసభ నియోజకవర్గం కిందికే వస్తుంది. అతని తండ్రి బొల్లినేని కొండయ్యనాయుడు. అతను రైతు కుటుంబం నుంచి వచ్చినప్పటికి మహరాష్ట్రలో కాంట్రాక్టరుగా స్థిరపడ్డాడు. అయితే పుట్టిన గడ్డపై మమకారంతో ఈ ప్రాంతానికి తనవంతు సేవ చేయాలనే తలంపుతో రాజాకీయాల్లోకి అడుగుపెట్టి 2012లో జరిగిన ఉప ఎన్నికల్లో ఉదయగిరి నియోజకవర్గం నుంచి టీడీపీ తరుపున పోటీ చేసి ఓటమి చెందారు. అనంతరం 2014సార్వత్రిక ఎన్నికల్లో మేకపాటిపై 3,622 ఓట్ల మెజార్టీతో బొల్లినేని విజయం సాధించాడు. ప్రతి విషయంపై పీఏలపైనో ద్వితీయ నాయకత్వంపైనే ఆధారపడటం వలన పార్టీకి వీరవిధేయులు,నిజమైన టీడీపీ కార్యకర్తలు, అభిమానులు దూరమైపోయి చివరకు సొంత మండలంలో మెజారిటీ తెచ్చుకోలేకపోయాడు. ఎమ్మెల్యే గెలుపునకు నిరంతరాయంగా కష్టించి పనిచేసిన వారిని దూరంగా పెట్టడాన్ని జీర్ణించుకోలేని నాయకులు తమను నమ్ముకున్న అనుచరుల కోసం బొల్లినేనిని వీడి వెళ్లిపోయారు. కేంద్రంలో తనకున్న పలుకుబడితో నియోజకవర్గానికి అభివృద్ధి చేసినా అది ఫలితం ఇవ్వలేదు.
మూలాలు
వర్గం:జీవిస్తున్న ప్రజలు వర్గం:నెల్లూరు జిల్లా నుండి ఎన్నికైన శాసన సభ్యులు వర్గం:నెల్లూరు జిల్లా రాజకీయ నాయకులు
కొడకండ్ల మండలం (జనగామ జిల్లా)
కొడకండ్ల మండలం, తెలంగాణ రాష్ట్రం, జనగామ జిల్లా లోని మండలం. ఈ మండలం పరిధిలో 9 గ్రామాలు కలవు. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం వరంగల్ జిల్లా లో ఉండేది. ప్రస్తుతం ఈ మండలం కొత్తగా ఏర్పాటైన స్టేషన్ ఘన్‌పూర్ రెవెన్యూ డివిజను లో భాగం. పునర్వ్యవస్థీకరణకు ముందు ఇది జనగామ డివిజనులో ఉండేది.మండల కేంద్రం కొడకండ్ల.
మండల జనాభా
thumb|2016 పునర్వ్యవస్థీకరణకు ముందు అవిభక్త వరంగల్ జిల్లా పటంలో మండల స్థానం
2011 భారత జనగణన ప్రకారం మొత్తం మండల జనాభా 51,816, పురుషులు 25,832, స్త్రీలు 25,984.
పి.ఎమ్.ఎస్
పి.ఎమ్.ఎస్.
ప్రీ మెన్స్‌ట్రువల్ సిండ్రోమ్ - (premenstrual syndrome) : పి.ఎమ్.ఎస్. అనేది ఒక వ్యాధి కాదు నెల నెలా జరిగే రుతుస్రావానికి ముందు ఎదురయ్యే లక్షణాల సముదాయాకి ఈ పేరిచ్చారు. ఈ పరిస్థితిలో చాలా రకాల లక్షణాలు ఏర్పడవచ్చును. మనిషి మనిషికీ ఈ లక్షణాలు మారవచ్చు. అయితే లక్షణాలేవైనా, నెలసరి వచ్చే ముందు మాత్రమే ఏర్పడి, స్రావము మొదలయ్యేక తగ్గి పోతాయి. సాధారణంగా ఈ పి.ఎమ్.ఎస్.లో ఎదురయ్యే కొన్ని లక్షణాలు ఈ క్రిందివిదముగా ఉంటాయి.
ఈవిదంగా రకరకాల లక్షణాలు ఈ పి.ఎమ్.ఎస్.లో ఏర్పడవచ్చు. పైన చెప్పిన వాటిలో అన్నీ ఒక్కరిలోనే ఉండక పోవచ్చు. ఒకరిలో వాటిలో ఏవక్కటిగాని, ఒకదానికంటే ఎక్కువగాని ఉండవచ్చు. మరి ఇంర వైవిధ్యముగల లక్షణాలున్న ఈ పరిస్థితి ఎందుకు ఏర్పడుతుంది అన్న సందేహము సహజముగా కలుగుతుంది. ఈ లక్షణాలేర్పడడానికి కారణమేమిటో ఇంకా నిర్దుష్టముగా చెప్పలేము గాని, అన్ని లక్షణాలు రుతుస్రావము మొదలయ్యేముందు వస్తాయి కాబట్టి శరీరములోని హార్మోనుల హెచ్చు-తగ్గులతో తప్పనిసరిగా సంబంధముంటుందని, ఉందని తేలింది. అంతేకాకుండా లక్షణాల్ని బట్టి మూల కారలు కూడా మారవచ్చు.అయితే లక్షణాలు, కారణాలు ఏమైనా పి.ఎమ్.ఎస్.తో బాధపడే స్త్రీలందరికీ ఉపకరించే సూత్రము జీవనశైలిలో కొన్ని మార్పులు చేసుకోవడమే.బహిష్టు కాలంలో నొప్పి ఎర్రబట్ట, తెల్ల బట్ట తగ్గటానికి సోమి ( సోమిద ) చెక్కతో తయారుచేసిన కషాయాన్ని తీసుకుంటారు.
లక్షణాలు
పి.ఎమ్.ఎస్.తో 200 కన్నా ఎక్కువ లక్షణాలు అనుసంధానం అయ్యి ఉన్నాయి.శృంగార ఆసక్తిలో మార్పులు, భావావేశపూరిత సున్నితత్వం పెరుగుట, అలసట, తలనొప్పి, నిద్ర పట్టకపోవడం, ఆతృత, ఒత్తిడి వంటి భావావేశపూరిత, నిశ్చిత లక్షణాలను ఇది కలిగి ఉంటుంది.
కారణాలు
పి.ఎమ్.ఎస్. అనేది లూటీల్ దశకు అనుసంధానం అయ్ ఉన్నప్పుడు పి.ఎమ్.ఎస్.కారణాలు అనేవి స్పష్టానంగా ఉండవు కానీ చాలా రకాల కారణాలను కలిగి ఉండచ్చు.ఋతుచక్ర సమయంలో హార్మోన్లలో మార్పులు అనేవి ఒక ముఖ్యమైన కారణంగా కనిపిస్తాయి.మెదడులోని రసాయనాల మార్పు, ఒత్తిడి, దుఃఖం వంటి భావావేశపూరిత సమస్యలు పి.ఎమ్.ఎస్.ని కలగజేయవు కానీ ఇంకా అధికం చేస్తాయి.తక్కువ స్థాయి విటమిన్లు, మినరల్ లు, అధిక స్థాయి సోడియం, మద్యం, /లేదా కాఫిన్ అనేవి నీటి నిలుపుదల వంటి లక్షణాలు అధికం చేస్తాయి.పి.ఎమ్.ఎస్.అనేది కనీసం ఒక బిడ్డను కలిగిన, దుఃఖం అనేది కుటుంబ వారసత్వపరంగా కలిగిన, గతంలో ప్రసవానంతరం రక్తస్రావం వంటి బాధ గాని లేక మానసికావస్థ యొక్క అనారోగ్యం వంటి ఆరోగ్యచరిత్ర కలిగిన 20 నుంచి 40 సంవత్సరాల మధ్య ఉన్న మహిళలలో ఎక్కువగా కనపడుతుంది.
రోగనిదానం
పి.ఎమ్.ఎస్. రోగనిదానమును నిరూపించుటకొరకు లాబొరేటరీ పరీక్షలు గాని లేదా ప్రత్యేకమైన భౌతికంగా కనుగొన్న విషయం గాని లేవు.మూడు ముఖ్యమైన అంశాలు:
స్వల్పమైన పి.ఎమ్.ఎస్. అనేది సహజం, మరికొన్ని తీవ్ర లక్షణాలు పి.ఎమ్.డి.డి. (ప్రీ మెన్స్ట్రువల్ డిస్ఫోరిక్ డిసార్డర్) గా పరిగణించబడతాయి.ఒక పద్ధతిని ఏర్పరిచి అది పి.ఎమ్.డి.డి. అని నిర్ధారించుకొనుట కొరకు, ఆ మహిళ యొక్క వైద్యురాలు ఆమెను కనీసం తన రెండు ఋతుచక్రాల పాటు తన లక్షణాలను ఒక క్యాలెండర్ మీద ఒక భావి లేఖ్యము పెట్టుకోవలసిందిగా అడగవచ్చు.లక్షణాలు అనేవి వాస్తవమా, బహిష్టుపూర్వ సమయముకు పరిమితమయి ఉన్నాయా, పూర్వానుమేయముగా పునరావృతమవుతున్నాయా, సాధారణ నిర్వహణకు నిర్మూలం అయ్యాయా అని తెలుసుకొనుటకు ఇది ఉపయోగపడుతుంది.కేలండర్ అఫ్ ప్రీ మెన్స్ట్రుల్ సిండ్రోమ్ ఎక్స్పీరియన్సెస్ (సి.ఓ.పి.ఈ.), ప్రాస్పెక్టీవ్ రికార్డ్ అఫ్ ఇంపాక్ట్ అండ్ సెవెయారిటీ అఫ్ మెన్స్ట్రుయేషన్ (పి.ఆర్.ఎస్.ఎమ్.), విజువల్ అనలాగ్ స్కేల్స్ (వీ.ఏ.ఎస్.) వంటి మొదలైన ప్రమాణీకరించబడిన పరికరాలు పి.ఎమ్.ఎస్.ను వివరించటానికి అభివృద్ధి చేయబడ్డాయి.
లక్షణాలను మెరుగుగా వివరించే వేరే దశలను బహిష్కరించాలి.మెన్స్ట్రువల్ మాగ్నిఫికేషన్ అను పద్ధతి ప్రకారం మెన్స్ట్రుయేషన్ యందు చాల రకాల ఆరోగ్య స్థితులు వ్యాధి ప్రకోపానికి గురి చేయబడతాయి.మూలాధారమైన అనారోగ్యం పాండురోగం, థైరాయిడ్ గ్రంథి మాంద్యం, తినటంలో అవ్యవస్థ, పదార్థ దుర్వినియోగం అయినా సరే ఈ పరిస్థితులు మహిళను తనకు పి.ఎమ్.ఎస్. ఉన్నట్టు నమ్మేలా చేస్తాయి.ముఖ్యమైన అంశం ఏంటంటే ఈ దశలు లూటీల్ దశకు బయట అయినా ఉండచ్చు.బహిష్టుపూర్వకంగా వృద్ధి చేయదగిన దశలు దుఃఖం లేదా వేరే భావనాత్మక అవ్యవస్థలు, పార్శ్వం నొప్పి, బలాత్కార స్వాధీన అనారోగ్యం, అలసట, పేగు చిటపటలాడు సంలక్షణం, ప్రతికూలతలను కలిగిఉంటాయి.స్త్రీ జననమండలం యొక్క బహిష్టు వేదన (ఋతుసమయమున, అంతకంటే ముందే కలిగే నొప్పి), ఎండోమెట్రియోసిస్, పెఱిమెనోపాస్, మౌఖిక గర్భనిరోధక మాత్రలు కలగజేసే వ్యతిరేక ప్రభావాలు వంటి వేరే రీతులను బహిష్కరించాలి.
నేషనల్ ఇన్స్టిట్యూట్ ఆఫ్ మెంటల్ హెల్త్ రీసెర్చ్ యొక్క నిర్వచనం ఋతుచక్ర సమయం ప్రారంభానికి ముందు లక్షణాల యొక్క తీవ్రతను 5 నుంచి 10 చక్రం రోజులను ఆరు రోజుల వ్యవధికి పోల్చుతుంది.పి.ఎమ్.ఎస్.గా నిర్ధారణ అవ్వుట కొరకు లక్షణాల తీవ్రత అనేది ఋతువుకు ఆరు రోజుల ముందు కనీసం 30% పెరగాలి.అధనంగా, ఈ ఆకృతిని కనీసం రెండు నిరంతర ఋతుచక్రాలపాటు లిపిబద్దీకరణ చేయాలి.
నిర్వహణ
పి.ఎమ్.ఎస్.లో చాలా ట్రీట్మెంట్లు ప్రయత్నించబడ్డాయి.స్వల్ప లక్షణాలు కలవారికి వ్యాయామం పెంచటంతో పాటు ఉప్పు, కాఫిన్, ఒత్తిడి తగ్గించుట అనేది ఆనవాలుగా సిఫార్సు చేయబడతాయి.కొన్నిట్లో కాల్షియమ్, విటమిన్-డి కలపడం అనేవి ఉపయోగబడతాయి.నాప్రోక్సీన్ వంటి శోథ నిరోధకాలు శారీరక లక్షణాలకు ఉపయోగబడతాయి.మరికొన్ని భావసూచికమైన లక్షణాలు ఉన్నవారికి సంతాననిరోధమాత్రలు ఉపయోగబడతాయి.
నీటినిరోధమును వ్యవహరించుటకు మూత్రకారకులను ఉపయోగించటమైనది.స్పిరోనోలాక్టోనే అనేది కూడా ఉపయోగబడుతుంది అని కొన్ని అధ్యనాలలో చూపబడింది. వర్గం:వ్యాధి లక్షణాలు
అమైరా దస్తూర్
అమైరా ద‌స్తూర్ భారతదేశానికి చెందిన మోడల్, సినిమా నటి. ఆమె 2013లో హిందీ సినిమా ఇసాక్ ద్వారా సినీరంగంలోకి అడుగుపెట్టి హిందీతో పాటు తమిళ్, తెలుగు భాషా సినిమాల్లో నటించింది. అమైరా దస్తూర్ 2018లో విడుదలైన మనసుకు నచ్చింది సినిమాతో తెలుగుసినీరంగంలోకి అడుగుపెట్టి ఆ తర్వాత రాజుగాడు సినిమాలో నటించింది.
మూలాలు
వర్గం:భారతీయ సినిమా నటీమణులు వర్గం:1993 జననాలు
దూబగుంట రోశమ్మ
దూబగుంట రోశమ్మ సారా వ్యతిరేక ఉద్యమ సారథి. ఈమె మధ్య తరగతికి చెందిన కుటుంబంలో పుట్టింది. నెల్లూరు జిల్లా కలిగిరి మండలంలోని దూబగుంట అనే ఓ కుగ్రామం ఈమె స్వగ్రామం. ఈమె అసలు పేరు వర్ధినేని రోశమ్మ. తన స్వగ్రామం దూబగుంట నుండి ప్రారంభమైన సారా వ్యతిరేక ఉద్యమం వెల్లువలా విస్తరించడంతో ఈమె పేరు దూబగుంట రోశమ్మగా స్థిరపడింది. ఈమెకు ఇద్దరు కొడుకులు. భర్త చనిపోవడంతో ఇద్దరు కొడుకులను కష్టపడి పెంచి పెద్ద చేసింది. వారు ప్రయోజకులు కావాలని ఎన్నో కలలు కన్నది. కాని కొడుకులిద్దరు సారాకు బానిసలవ్వడంతో ఈమె కలలన్నీ కల్లలయ్యాయి. పైగా సారాకు అలవాటు పడ్డ కుటుంబసభ్యుల నుంచి తనకు ఎదురైన చేదు అనుభవాలు, తను ఎదుర్కొన్న గృహ హింసలు మరే మహిళకు రాకూడదనుకున్నది. అక్షర దీపం కార్యక్రమంలో తాను చదివిన సీతమ్మ కథ ద్వారా స్ఫూర్తి పొంది సారా వ్యతిరేక ఉద్యమానికి నడుం బిగించింది.
ఎన్టీఆర్ చొరవ
రోశమ్మ నేతృత్వంలో ఉవ్వెత్తున ఎగిసిన సంపూర్ణ మద్యపాన వ్యతిరేక మహోద్యమం నాటి టీడీపీ అధినేత ఎన్టీఆర్‌ హృదయాన్ని కదిలించింది. ఎన్టీరామారావు తిరిగి అధికారంలో రాగానే మద్యపాన నిషేధం ఫైల్‌పై మొదటి సంతకం చేశారు. తన ఉద్యమం సఫలం కావడంతో రాష్ర్ట మహిళలకు రోశమ్మ ఆదర్శ మహిళగా మారింది. గ్రామాల నుంచి రాజధాని వరకు ప్రముఖులు రోశమ్మను సన్మానాలతో ముంచెత్తారు. అవార్డులు, బహుమానాలతో సత్కరించారు. రోశమ్మ మహిళా శక్తి అంటూ ప్రశంసలు కురిపించారు.
మరణం
ఈమె తన 93వ యేట అనారోగ్యంతో బాధపడుతూ 2016, ఆగస్టు 7వ తేదీన తన నివాసంలో మృతి చెందింది. .
మూలాలు
వర్గం:2016 మరణాలు వర్గం:నెల్లూరు జిల్లా ఉద్యమకారులు
నీరజా భానోట్
అశోకచక్ర నీరజా భానోట్ విమాన సేవకురాలు. పాన్ అమ్ అనే సంస్థలో ఆవిడ పని చేసే వారు. 1986 సెప్టెంబరు 5 లో హైజాక్ అయిన పాన్ అమ్ విమానం 73 లోని ప్రయాణికులను, పర్యాటకులను ఆతంకవాదుల నుండి కాపాడే సందర్భంలో చనిపోయింది. మరణానంతరం ఈమె ధైర్యానికి గానూ భారతదేశ ప్రభుత్వం అందించే అత్యంత మేటి పురస్కారం అశోక చక్రను ఈమెకు అందించారు. ఈమె అశోక చక్ర పొందిన పిన్నవయస్కురాలే కాకుండా ఈ పురస్కారం పొందిన తొలిమహిళ.
జీవితం
నీర్జా బానోత్‌ 1963 సెప్టెంబరు 7న పంజాబ్‌లోని చండీగఢ్‌లో ఓ బ్రాహ్మణ కుటుంబంలో పుట్టింది. రమా భానోట్, హరీష్ భానోట్ ఆమె తల్లిదండ్రులు. తండ్రి హిందుస్తాన్‌ టైమ్స్ లో 30 ఏళ్ల పాటు సేవలందించి తన 86వ ఏట 2008 జనవరిలో కన్నుమూశారు. నీర్జాకు అఖిల్‌, అనీష్‌ అనే ఇద్దరు సోదరులు. తన బాల్యపు చదువు ఛండీగఢ్‌లోని సేక్రెడ్ హార్ట్ సీనియర్ సెకండరీ స్కూల్, అనంతరం ముంబైలోని బోంబే స్కాట్టిష్ స్కూల్, సెయింట్ జేవియర్ కాలేజీలో చదువుకుంది. 1985లో గల్ఫ్ లో పని చేసే ఓ వ్యక్తితో బానోత్‌కు వివాహమైంది. వరకట్న వేధింపుల వల్ల ఆమె కొన్ని నెలలకే పుట్టింటికి తిరిగి వచ్చేసింది. ఈ నేపథ్యంలో పాన్ అమ్‌లో విమాన సేవకురాలి (ఎయిర్‌హోస్టెస్‌)గా ఎంపికై ఉద్యోగ జీవితాన్ని ప్రారంభించింది.
విమానం హైజాక్
1986 సెప్టెంబరు 5న అమెరికాకు చెందిన పాన్‌ ఆమ్‌-73 విమానం ముంబైలోని సహార్‌ ఇంటర్నేషనల్‌ ఎయిర్‌పోర్టు నుండి పాకిస్తాన్‌లోని కరాచీ జిన్నా ఇంటర్నేషనల్‌ ఎయిర్‌పోర్టుకు వెళ్తోంది. సరిగ్గా ఉదయం 5 గంటల ప్రాంతంలో కరాచీలో ఆ విమానాన్ని తీవ్రవాదులు హైజాక్‌ చేశారు. అందులో ఉన్న 360 మంది ప్రయాణికులు, 19 మంది విమాన సిబ్బందిని నిర్బంధించారు. అయితే అమెరికన్లే లక్ష్యంగా వచ్చిన ఉగ్రవాదులు.. వారిని గుర్తుపట్టేందుకు యత్నిస్తున్నారు. అంతలోనే నీర్జాకు ఓ ఉపాయం తట్టింది. ప్రయాణికుల వద్దున్న పాస్‌పోర్టులన్నింటినీ చిక్కకుండా దాచేసింది. దీంతో ఉగ్రవాదులు అమెరికన్లెవరో? విదేశీయులెవరో తెలుసుకోలేకపోయారు. దాదాపు 17 గంటల పాటు డ్రామా నడిచింది. చివరకు లాభం లేదనుకుని విమానంలో బాంబులు పేల్చేందుకు సిద్ధమయ్యారు.
గంటల కొద్ది ఉగ్రవాదులను తికమక పెట్టిన నీర్జా.. ప్రయాణికులను ఎలాగైనా కాపాడాలని నిశ్చయించుకుంది. విమానంలోని అత్యవసర ద్వారాన్ని తెరిచి ప్రయాణికులను బయటకు తోసేస్తోంది. దీన్ని గమనించిన తీవ్రవాదులు తుపాకులకు పనిచెప్పారు. పిల్లలపై తూటాల వర్షం కురిపిస్తుండగా చిన్నారులకు అడ్డుగోడగా నిలిచి వారి ప్రాణాలను రక్షించింది. నీర్జా మాత్రం కుప్పకూలింది. వివిధ దేశాలకు చెందిన 20 మంది ప్రయాణికులు అప్పటికే ప్రాణాలోదిలారు. అయితే వందల మంది క్షేమంగా బయట పడటం వెనుక సాహసనారి నీర్జా ధీరత్వమే కారణం. ఉగ్రవాదుల తూటాలకు తీవ్రంగా గాయపడిన ఆ ధీరవనిత అదేరోజు (సెప్టెంబరు 5, 1986)న ఓ ఆసుపత్రిలో కన్నుమూసింది. మరణానంతరం నీర్జా ధైర్యసాహసాలకు గుర్తుగా భారత ప్రభుత్వం అశోకచక్ర అవార్డు ప్రకటించింది.
ఆమె హంతకులు
హైజాక్‌కు పాల్పడిన ఐదుగురిని అబు నిదల్‌ ఆర్గనైజేషన్‌ (లిబియా)కు చెందిన ఉగ్రవాదులుగా గుర్తించారు. దోషులుగా గుర్తించిన కోర్టు 1988లో ఉరిశిక్ష విధించింది.
మరణానంతరం
ఆమె సాహసానికి భారత ప్రభుత్వం దేశంలోని అత్యున్నత పురస్కారం "అశోక చక్ర"ను అందజేసింది. ఈ పురస్కారాన్ని అందుకున్న పిన్న వయస్కురాలామె. 2004 లో భారత తపాలాశాఖ ఆమెపై ఒక తపాలాబిళ్ళను విడుదలచేసింది.
పేన్ ఆమ్‌ నుండి వచ్చిన ఇన్సూరెన్సు డబ్బు, అంతే మొత్తం కలిపి భానోత్ తల్లిదండ్రులు "నీరజా భానోట్ పాన్ ఆమ్‌ ట్రస్టు"ను ఏర్పాటు చేసారు. ఈ ట్రస్టు ప్రతి సంవత్సరం రెండు పురస్కారాలను అందజేస్తుంది. అందులో ఒకటి విమాన సర్వీసులలలో విశేష సేవలందించేవారికి, రెండవది సామాజిక న్యాయం అవసరమైన వరకట్న వేదింపులకు గురై సాంఘికంగా బాధలు పడుతున్న స్త్రీకి అందజేస్తారు. ఈ అవార్డు రూ.1,50,000 నగరు, ఒక ట్రోఫీ రూపంలో యిస్తారు.
అవార్డులు
మరణానంతరం నీర్జా ధైర్యసాహసాలకు గుర్తుగా భారత ప్రభుత్వం అశోకచక్ర అవార్డు ప్రకటించింది. ఆమె పేరిట స్టాంపులను కూడా విడుదల చేశారు. అప్పట్లో ఆమెను ప్రపంచమంతా హీరోయిన్ ఆఫ్ హైజాక్‌గా కీర్తించింది. వివిధ దేశాలు అందించిన మరికొన్ని అవార్డులు..
సినిమా
రామ్ మధ్వాని దర్శకత్వంలో నీర్జా భానోత్ కథను సినిమా తీశారు. నీర్జా భనోత్‌గా సోనమ్ కపూర్ నటించారు. ఈ సినిమా ఫిబ్రవరి 19 2016 న విడుదల అయింది. నీర్జా ధైర్య  సాహసాలను  కళ్ళకు  కట్టినట్లుగా  ఎంతో   అద్భుతంగా  ఇందులో  చిత్రీకరించారు...
ఇతర లంకెలు
వర్గం:1963 జననాలు వర్గం:1986 మరణాలు వర్గం:చండిఘర్ ప్రజలు వర్గం:Terrorism deaths in Pakistan వర్గం:Indian terrorism victims వర్గం:Deaths by firearm in Pakistan వర్గం:St. Xavier's College, Mumbai alumni వర్గం:Flight attendants వర్గం:Pan Am వర్గం:అశోక్ చక్ర గ్రహీతలు
ఏంజెల్ (2017 సినిమా)
ఏంజెల్ 2017లో విడుదలైన తెలుగు చలనచిత్రం. సరస్వతి ఫిలింస్ పతాకంపై భువన సాగర్ ఈ చిత్రాన్ని నిర్మించగా, పలాణి దర్శకత్వం వహించాడు. నాగ అన్వేష్, హెబ్బా పటేల్, సుమన్,  సప్తగిరి, కబీర్ దుహాన్ సింగ్, సాయాజీ షిండే,ప్రదీప్ రావత్ తదితరులు నటించారు. ఈ చిత్రానికి గుణశేఖరణ్ ఛాయాగ్రాహణం అందించగా, భీమస్ సెసిరోలె సంగీతాన్ని సమకూర్చాడు.
2017 నవంబర్ 3న విడుదలయ్యింది. తమిళ్ లో విన్నైతాంది వంద ఏంజెల్ పేరుతో అనువదించి విడుదల చేశారు. 2018లో హిందీలోకి అనువదించి విడుదల చేశారు.
పాటలు
ఈ చిత్రానికి భీమస్ సెసిరోలె సంగీతాన్ని సమకూర్చాడు.
బాహ్యపు లంకెలు
వర్గం:2017 తెలుగు సినిమాలు
మీడియావికీ
మీడియావికీ అనేది వికీమీడియా ఫౌండేషన్ వాళ్ళు తమ యొక్క అన్ని ప్రాజెక్టులలో వాడే ఒక వెబ్ ఆధారిత సాఫ్ట్‌వేర్. ఇది GNU/GPL లైసెన్సు కింద ఉచితంగా లభ్యమౌతుంది. దీన్నే అనేక ఇతర వెబ్‌సైట్లు కూడా వాడుతున్నాయి. దీన్ని మొదటగా ఉచిత విజ్ఞాన సర్వస్వమైన వికీపీడియా ను నిర్మించడానికి అభివృద్ధి చేశారు. అయితే తరువాత చాలా కంపెనీలు తమ అంతర్గత విజ్ఞాన నిర్వహణకు కూడా వాడుకుంటూన్నారు. ముఖ్యంగా నోవెల్ సంస్థ దీన్ని అత్యధిక ట్రాఫిక్ ను ఎదుర్కొనే పలు వెబ్ సైట్ల కోసం వాడుతున్నది.
మీడియా వికీ సాఫ్ట్‌వేరును PHP కంప్యూటర్ భాషనుపయోగించి తయారు చేశారు. ఇది మైసీక్వెల్(MySQL )లేదా పోస్ట్‌గ్రెస్‌సీక్వెల్(PostgreSQL) రిలేషనల్ డేటాబేస్ ను వాడుకుంటుంది.
అనువాదాలు సరిదిద్దటానికి చిట్కా
వికీప్రాజెక్టులలో మెనూలు, సందేశాల అనువాదాలు సరిగాలేవనిపించితే పేజీ చిరునామా(URL)కు ?uselang=qqx అని చేర్చి మరల పేజీని తాజాచేసి చూస్తే ఇంగ్లీషులోని ఆధార పదాలు కనబడతాయి. వాటిని ట్రాన్స్లేట్ వికీ లో వెతికి అనువాదం మెరుగు చేయవచ్చు. త్వరలో మెరుగైన అనువాదం వికీప్రాజెక్టులో చేర్చబడుతుంది.
మూలాలు
వర్గం:విషయాల నిర్వహణ సాఫ్టువేర్లు
ఆక్సి హైడ్రోజన్‍ వెల్డింగు
thumb|.19 వ శతాబ్ధం లొ ఆక్సీహైడ్రొజెన్ వెల్దింగు thumb|ఆక్సీ హైడ్రొజెన్ టార్చ్ నిజానికి ఆక్సి అసిటిలిన్ వెల్డింగు అధిక ఉష్ణొగ్ర్తతను వెలువరించు, వినూత్నమైన వెల్డింగు విధానమైనప్పటికి, అసిటిలిన్ దహన వాయువు బదులుగా ఉదజని, ప్రొపెను, బ్యుటేన్,, సహజ వాయువు వంటి వాయువులను కూడా ఉపయోగించి లోహములను అతుకు ప్రక్రియలను ఆవిష్కరించడం జరిగింది.ఇందులో కొన్ని లోహలను కరగించి (fusion) అతుకుటకు, మరికొన్ని రకాలుకేవలం పూరక లోహాన్ని అతికించు (brazing) వెల్డింగు ప్రక్రియలు.ఈ రకమైన వెల్డింగు రకాల వలన ప్రత్యేకంగా కొన్ని రకాల లోహము లను వెల్డింగు చేయుటకు, బ్రెజింగు చేయుటకు చాలా అనుకూలమైనవి.అందువలన ఈ రకం వెల్డింగు విధానంలో కూడా కొన్నిరకాల లోహములను అతికెదరు.అసిటిలిన్, ఆక్సిజను వాయువులను సమాన నిష్పతిలో (కచ్చితంగా అయితే1:1.1) దహించడం వలన 32000C ఉష్ణోగ్రత వెలువడును.ఇప్పుడు పెర్కొన్న వారువులతో అక్సిజను వాయువును మిశ్రపరచి మండించిన అంతకన్న తక్కువ ఉష్ణోగ్రత ఉత్పన్నం అవుతుంది.
అసిటిలిన్, హైడ్రోజన్, ప్రొపేను, లను ఆక్సిజనుతో మండించినప్పుడు వెలువడు ఉష్ణోగ్రత పై పట్టికలో చూచిన అసిటిలిన్ వాయువును ఆక్సిజనుతో దహనపరచినపుడు మిగతా వాయువులకన్న ఎక్కువగా 32000C వరకు ఉష్ణోగ్రత వెలువుడుతున్నందున ఎక్కువ ద్రవీభవన ఉష్ణోగ్రత వున్న లోహములను అతుకుటకు ఆక్సిఅసిటిలిన్ వెల్డింగు విధానం అనుకూలమైనప్పటికి, లోహములను బ్రెజింగు విధానంలో లోహములను అతుకుటకు,, తక్కువ ద్రవీభవన ఉష్ణోగ్రత వున్న లోహములను అతుకుటకు 32000C ఉష్ణోగ్రత అవసరం లేదు అటువంటి లోహములను అతుకుటకు హైడ్రోజను లేదా ప్రొపేను వాయువును ఉపయోగించ వచ్చును.
తక్కువ ద్రవీభవన ఉష్ణోగ్రతకలిగిన,ఆక్సిఃహైడ్రోజను వెల్డింగుచెయుటకు అనుకూలమైన లోహములు
పై లోహముల ద్రవీభవ ఉష్ణోగ్రతలు 10000C మించి లేనందున ఇటువంటి తక్కువ ద్రవీభవణ ఉష్ణోగ్రతవున్నలోహాలను ఆక్సి హైడ్రోజను జ్వాలను ఉపయోగించి అతుకవచ్చును లేదా బ్రెజింగు చెయ్యవచ్చును.
సహజ వాయువు,ప్రొపేను,, బుటేను/బ్యూటేన్ లనుపయోగించి వెల్డింగు చెయ్యుట
గ్యాసు వెల్డింగులో తక్కువ ద్రవీభవన ఉష్ణోగ్రత కలిగిన లోహములను అతుకుటకు, బ్రెజింగు చేయుటకు హైడ్రోజను వాయువుకు బదులుగా ప్రొపేను లాదా బుటేను లేదా సహజ వాయువులను ఉపయోగించవచ్చును.పైన పేర్కొన్న మూడు వాయువులు పెట్రోలియం పదార్థాలైనప్పటికి, ప్రొపేను, బుటేను అనువాయువులు పెట్రొలియంనుండి ఉత్పత్తిచెయ్యబడగా, సహాజ వాయువు అనుతక్కువ వత్తిడి కలిగిన ఇంధన వాయువు పెట్రోలియం బావులనుండి మొదటగా వెలువడు వాయువు.
సహజ వాయువు
సహజ వాయువు అనునది పెట్రోలియం బావులనుండి మొదటగా వెలువడు వాయువు.సహజవాయువులో అధికంగా 90% కుమించి మిథెను (CH4) వాయువు వుండును.మిగిలినవి ఇథెను ప్రొపేను ఇత్యాదులు.
'సహజ వాయువులో వుండు వాయువుల పట్టిక ఇవి కాకుండగా హైడ్రోజను సల్ఫైడు, తేమ సల్ప ప్రమాణంలో వుండును. సహజ వాయువుగాలికన్నతేలికైన వాయువు.వాసన వుండదు (సిలెండరులలో నింపినప్పుడు మెర్కప్టన్ (mercaptan) అనే వాసన పదార్థాన్ని కలుపుతారు, ఇందు వలన సిలెండరు నుండి వాయువు లీకైనప్పుడు, సులువుగా గుర్తించ గలుగుతాం) .త్వరగా మండుతుంది.అధిక వత్తిడిలో మండించిన ప్రేలుతుంది.
సహజ వాయువు దహన చర్య ఇలా వుంటుంది:
CH4+2O2→CO2+2H2O
ప్రోపేన్(propane)
ప్రొపెను వాయువు ఆల్కిన్ (alkyne) సమూహంనకు చెందిన వాయువు.ఇందులో మూడు కార్బను పరమాణువులు, ఆరు హైడ్రోజను పరమాణువులుండును.ఇందులో ఒక కార్బను ఒకకార్బనుతో ద్వింబంధం, మరోకార్బనుతో ఏకబంధం ఏర్పరచుకొనివున్నది.ప్రొపెను వ్యవహారిక పేరు (propylene). ప్రొపేను వాయువు బంధ విన్యాసం
C3H6 (ప్రొపెను)
==గ్యాసు వెల్డింగులో తీసుకోవలసిన భద్రత చర్యలు ==
ప్రపంచ అనస్థీషియా దినోత్సవం
ప్రపంచ అనస్థీషియా దినోత్సవం ప్రతి సంవత్సరం అక్టోబరు 16న నిర్వహించబడుతుంది. తొలిసారిగా అనస్థీషియా (మత్తుమందు) ఇచ్చి శస్త్రచికిత్స చేసిన రోజుకు గుర్తుగా ఈ దినోత్సవాన్ని జరుపుకుంటారు.
లక్ష్యం
సదస్సులు, సమావేశాలు, కార్యశాలలు నిర్వహించి ప్రజలు, విద్యార్థులు, వైద్యరంగంలో ఉన్నవారికి అనస్థీషియా గురించి అవగాహన కలిగించడం.
మూలాలు
వర్గం:అంతర్జాతీయ దినములు
మిట్టూరు
మిట్టూరు , చిత్తూరు జిల్లా, ఐరాల మండలానికి చెందిన గ్రామం. తెలుగు సాహిత్యంలో ప్రముఖుడైన నామిని సుబ్రహ్మణ్యం నాయుడు స్వస్థలం ఇది. ఈ ఊరు నేపథ్యంలో ఆయన అనేక కథలు రాశాడు.
మంచినీటి వసతి
ఉన్నది.
విద్యుద్దీపాలు
ఇక్కడ విద్యుత్ సౌకర్యము, విద్యుద్దీపాల సౌకర్యమున్నది.
తపాలా సౌకర్యం
ఉన్నది.
ప్రధాన పంటలు
చెరకు, వరి, మామిడి, వేరు శనగ కూరగాయలు ఇక్కడి ప్రధాన పంటలు.
ప్రధాన వృత్తులు
ఇక్కడి ప్రధాన వృత్తులు, వ్యవసాయము, వ్వవసాయాదార పనులు.
రవాణ సౌకర్యం
ఈ గ్రామానికి ఇతర గ్రామాలతో రోడ్డురవాణా వ్వవస్థ కలిగి వుండి ఆర్టీసి బస్సులు తిరుగుతాయి. ఈ గ్రామానికి 10 కి.మీ లోపు రైల్వేస్టేషను లేదు.
ఎర్విన్ నెహెర్
ఎర్విన్ నెహెర్ జర్మన్ జీవశాస్త్రవేత్త. అతను సెల్ ఫిజియాలజీ రంగంలో ప్రత్యేక నైపుణ్యాన్ని పొందాడు. అతని పరిశోధనాత్మక సేవలకై 1991 లో అతనితో పాటు బెర్ట్ సాక్మన్‌లు వైద్య శాస్త్రంలో కణాల పనితీరును కనిపెట్టినందుకు గాను నోబెల్ బహుమతిని పొందారు.
జీవిత విశేషాలు
ఎర్విన్ నెహెర్ 1944 మార్చి 20 న జన్మించాడు. అతను లడ్స్‌బెర్గ్ అంలెచ్, అప్పర్ బవరిలో జన్మించాడు. అతని తల్లి  ఎలిజబెత్ ఒక ఉపాద్యాయరాలు, తండ్రి ఫ్రాన్జ్ క్షేవెర్ నెహెర డైరీ కంపెనీలో ఎగ్జిక్వూటివ్. నెహెర్ 1963 నుండి 1966 వరకు టెక్నికల్ యూనివెర్సెటి ఒఫ్ మునిచ్ లో భౌతికశాస్త్రం చదివాడు. 1966 లో యుఎస్ లో పుల్బ్రిట్ స్కొలర్షిప్ అనే పతకాన్ని పొందాడు. అతను యూనివర్శిటీ ఆఫ్  విస్కొంసిన్మడిసొన్ లో ఒక సంవత్సరం పాటు చదివి జీవభౌతిక శాస్త్రంలో మాస్టర్ డిగ్రీని పొందాడు. యెల్ యూనివర్శిటీలో చార్లెస్ స్టీవెన్ ప్రయోగశాలలో పని చేస్తుండగా ఈవ-మెరియ అనే శాస్త్రవేత్తను కలిసాడు. నెహెర్ ఆమెను వివాహం చేసుకున్నాడు. వీళ్ళిద్దరికీ రిచ్చర్డ్, బెంజమెన్, కెరొల, సిగ్ముండ్, మార్గరెట్ అనే పిల్లలు ఉన్నారు. నెహెర్ 2003 లో 22 నొబెల్ లౌరెట్స్ లో ఒకనిగా పేరు పొందాడు.
వృత్తి
1986 లో కొలంబియా విశ్వవిద్యాలయం నుండి నెహెర్ తో పాటు మరొక శాస్త్రవేత్తకు బెర్ట్ సాక్మన్న్ లూయిసా గ్రొస్స్ హొర్విత్జ్ అనే అవార్డ్ లభించింది. 1987 లో గాట్ట్ఫ్రిఎడ్ విల్హెల్ం లైబ్నెజ్ డియౌట్స్ఛ్హెఫొర్స్చుంగ్స్గెమైంంచఫ్ట్ జెర్మన్న్ రెసేర్చ్ లో అతి  పెద్ద బహుమతి లభించింది. బెర్ట్ సక్మన్ తొ పాటు నెహెర్ వైద్య శాస్త్రంలో నోబెల్ బహుమతి ని  పొందాడు. నెహెర్, బెర్ట్ ఒక అయ్యొన్ లో బ్రతికి ఉన్న కనంలో కరెంట్ ని  పెత్చ్-క్లంప్ టెక్నిక్ సహాయంతొ కనుగొన్నారు.చార్లెస్ ఎఫ్. స్టీవెంస్ లబొరెట్రిలో ప్రొజెచ్ట్ నెహెర్ బెగన్ ని పొట్దొక్టొరొల్ రెసేర్చ్ గా అనువదించారు. ప్రస్తుతంతం ఆయన గొట్టింగ్గెన్ లో మాక్ష్ ప్లంచ్్ ర్ర్ పిసికల్ల్ కెమిస్ట్ర్య్ లో డైరెక్టెర్ గా ఉన్నరు. యువెర్సిటీ ఒఫ్ గొట్టిన్గెన్ ప్రొఫ్ఫెస్సొర్ గా అలాగే బెర్న్స్తటైన్ సెంటెర్ ఫర్  కంప్యిటెస్నల్ నియురొ సైన్సు గొట్టింగెన్ లో కొ-చైర్ గా పనిచేసారు
గౌరవాలు, బహుమతులు
2000 లో యునివెర్సిటి ఆఫ్ పెవిఅ నుండి హొనరి డిగ్రి అవర్డ్ లభించింది. 1994 ఫొరెన్ మెంబెర్ గా రొయల్ సొసైటిలో ఎనికైయారు.
మూలాలు
వర్గం:1944 జననాలు వర్గం:జీవిస్తున్న ప్రజలు వర్గం:వైద్యశాస్త్రంలో నోబెల్ బహుమతి గ్రహీతలు
రావి రంగారావు
రావి రంగారావు కవిత్వాన్ని ప్రజలచెంతకు తీసుకెళ్ళటం ఒక ఉద్యమంగా భావించి కవిత్వం రాస్తున్నారు, పిల్లలతో యువకులతో కొత్తవారితో కవిత్వం రాయిస్తున్నారు. అందరికి బాగా అర్ధం అయ్యేలా ఉండటంతోపాటు ఆలోచించుకొనేవారికి అందులో ఎంతో లోతైన భావం ఉండేలా రాయటం ప్రత్యేకత. వేమన స్ఫూర్తిగా తీసుకొని "మినీకవిత" ఒక కొత్త ప్రక్రియగా నిలదొక్కుకొనటానికి విశేషకృషి చేస్తున్నారు. ప్రతి సంవత్సరం ఉత్తమ మినీకవితల సంకలనాలు ప్రచురిస్తున్నారు. "మినీ కవిత పితామహుడు"గా ప్రఖ్యాతి గాంచారు. పాతిక సంవత్సరాలకు పైగా వచ్చిన మంచి మినీకవితల్ని సేకరించి దాదాపు 500 మంది కవుల 1227 మినీకవితలు ప్రచురించారు. పద్యంతో పాటు ఆధునిక సంక్షిప్త కవితా ప్రక్రియలదాకా రంగారావు కవిత్వం రాసారు. పద్య సంపుటాలు : అమృత వృక్షం, రావి శతకం వీరు రాసిన పద్య గ్రంధాలు. సామాజిక అంశాలను పద్యాలలో చక్కగా పలికించారు. " మనసు సుమపేశలంబైన మానవునకు/ పిచ్చివాడని లోకంబు పేరు పెట్టు/ కడు దృఢంబయ్యె నేని రాక్షసుడు, అసలు/ మనసు లేనట్టి వాడెపో మంచివాడు"... ఇలా సాగుతాయి వీరి పద్యాలు. రేజరులో సూర్యుడు, ముఖంపుల్ల, కలలో కవిత, కుంకుడు కాయ...వీరి వచన కవితా సమ్పుటాలు. "వావిలాల గోపాలకృష్నయ్యలాంటిది నా కవిత్వం" అన్నారు రంగారావు. కవిత్వం అంటే సరళంగా ఉంటూనే ఆలోచించే వారికి లోతైన భావాలు పండాలని రావి ఉద్దేశం. "సూర్యుళ్ళ గెలుపు" అనేది వీరి దీర్ఘ వచన కవితా సంపుటి. మానవత ప్రాతిపదికతో వీరు కవిత్వం రాస్తున్నారు. అవినీతి వ్యతిరేకత కూడా వీరి ప్రధాన అంశం.పర్యావరణ పరిరక్షణ,హేతువాదం,స్త్రీ సంక్షేమ భావాలు,కార్మిక అనుకూల ధోరణులు వీరి కవితా వస్తువులు. గుడ్ మార్నింగ్, గుండె దీపాలు, ఎన్నికల చెణుకులు, వెలుతురు వేళ్ళు... వీరి మినీకవితల సంపుటాలు." అసెంబ్లీని/ చేపల మార్కెట్ అన్నారు/నిజమే/చేపలు నాయకులకు/కంపు ప్రజలకు"...ఇలా సాగుతాయి వీరి మినీకవితలు. "అగ్గిపెట్టె" అనే పేరుతో ఇంగ్లీషు, హిందీ, తెలుగు భాషలలో మినీకవితల సంపుటి ప్రచురించారు. దీనికి విశేషమైన ప్రాచుర్యం లభించింది. స్పష్టత, సూటిదనం,సంక్షిప్తత, సరళత, వ్యంగ్యం వీరి మినీకవితలలో కనిపించే విశిష్ట లక్షణాలు. మినీకవిత శిల్పసమీక్ష, మినీ కవితలలో మెనీ భావాలు అనే గ్రంధాలు మినీకవిత గురించి రాసిన సాహిత్య వ్యాసాల సంపుటాలు. " పిల్లలో కవితా రచనా నైపుణ్యాలు" అనే అంశం గురించి పి. హెచ్.డి.చేశారు. ఈ గ్రంధానికి ఎంతో గుర్తింపు లభించింది. " రావి పొడుపు కథలు" అనే పేరుతో పిల్లలకోసం మంచి పొడుపు కథలు సొంతంగా రచించారు. "కవితా లోచనం" పేరుతో వీరు రాసిన సాహిత్య వ్యాసాల సంపుటిలో కవిత్వ తత్వంపై అనేక సొంత అభిప్రాయలు వెలువరించారు. మచిలీపట్నం, సాహితీమిత్రులు అనే సంస్థ స్థాపించి గత 28 సంవత్సరాలుగా సాహిత్య కార్యక్రమాలు క్రమంగా క్రమం తప్పకుండా నిర్వహిస్తున్నారు.
వర్గం:తెలుగువారు
నెల్లిమర్ల నగరపంచాయితీ
నెల్లిమర్ల నగరపంచాయితీ, ఆంధ్రప్రదేశ్ రాష్ట్రం, విజయనగర జిల్లాకు చెందిన నగర పంచాయతీ. ఈ నగరపంచాయితీ విజయనగరం లోకసభ నియోజకవర్గం లోని, నెల్లిమర్ల శాసనసభ నియోజకవర్గం పరిధికి చెందిన పురపాలక సంఘం.
చరిత్ర
నెల్లిమర్ల, ఆంధ్రప్రదేశ్ రాష్ట్రంంలోని విజయనగరం జిల్లాకు చెందిన నగర పంచాయతీ. ఇది సమీప పట్టణమైన విశాఖపట్నం నుండి 48 కి.మీ. దూరంలో ఉంది. జిల్లాలోని సుప్రసిద్ద పుణ్యక్షేత్రం రామతీర్ధం 7 కిలో మీటర్ల దూరంలో ఉంది.ఈ నగర పంచాయతీ 2021 లో 20 వార్డుల తో ఏర్పాటు చేశారు.